** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 125**

(protokols Nr. 8, 5. p.)

**Par nekustamā īpašuma “Klajotnes”, Liezēres pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/25/1117) ar lūgumu atsavināt Madonas novada pašvaldībai piederošo zemes gabalu “Klajotnes”, ar kadastra Nr. 7068 007 0274, kas atrodas Liezēres pagastā, Madonas novadā.

Ar 24.09.2008. Liezēres pagasta padomes lēmumu Nr. 1 (protokols Nr. 9) nolemts, ka pašvaldībai piekrīt neapbūvēta zemes vienība “Klajotnes” ar kadastra apzīmējumu 7068 007 0274 1,9 ha platībā.

Īpašuma tiesības Zemesgrāmatā uz pašvaldības vārda nav nostiprinātas.

Pašvaldībai nav nepieciešams saglabāt zemes vienību pašvaldības funkciju veikšanai.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar likuma “Par pašvaldībām” 14. panta pirmās daļas 2. punktu *Pildot savas funkcijas, pašvaldībām likumā noteiktajā kārtībā ir tiesības: iegūt un atsavināt kustamo un nekustamo mantu, privatizēt pašvaldību īpašuma objektus, slēgt darījumus, kā arī veikt citas privāttiesiska rakstura darbības*, 21. panta pirmās daļas 17. punktu *Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var: lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.*

Pamatojoties uz „Publiskās personas mantas atsavināšanas likuma” 3. panta pirmās daļas 1. punktu, 4. pantu, ņemot vērā 13.08.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Nodot atsavināšanai nekustamo īpašumu “Klajotnes”, Liezēres pagasts, Madonas novads ar kadastra Nr. 7068 007 0274 un kopējo platību 1,9 ha, rīkojot izsoli.
2. Nekustamā īpašuma pārvaldības un teritorijas plānošanas nodaļai nostiprināt atsavināmo īpašumu Zemesgrāmatā uz Madonas novada pašvaldības vārda, organizēt nekustamā īpašuma novērtēšanu un virzīt jautājumu uz kārtējo Attīstības komitejas sēdi par īpašuma atsavināšanu rīkojot izsoli un izsoles sākumcenas apstiprināšanu.

 Domes priekšsēdētājs A. Lungevičs

*Čačka 28080793*